Wil graag seker maak | Health24
Posted by: Sandra | 2008/10/01
Wil graag seker maak
Ek was by my dokter oor baie erge abdominale pyn en was bang dit was dalk my lewer, pankreas of galblaas. Hy het ' n urientoets gedoen (dis op so stokkie met klomp verskillende kleure) en gesê my urientoets is " skoon" . Sy diagnose was dat dit iets met my dermkanaal te doen het (hy' t ' n mediese term gebruik wat ek nie kan onthou nie) en vir my medikasie gegee. Die pyne is baie beter en ek voel baie beter, dis net dat ek graag sal wil weet hoe akkuraat is so urientoets? As die dokter vir jou sê jou lewer, gal ens. is skoon agv daardie stokkie se uitslag, kan mens dit maar glo? Is bloedtoetse nie beter nie? Eintlik wil ek net weet of ek nou maar kan ontspan!
Die urienstokkie toets vir urienweg infeksie, kyk vir geelsug, bloed in die uriene, suikersiekte en ontwatering. Hy kan darem ook met die ondersoek voel of jou lewer teer of vergroot is en of jy seer het oor jou galblaas. As die medisyne help en jy voel beter kan jy seker maar ontspan!